open-index/open-wikipedia-markdown huggingface dataset:
אלפא רומיאו 2אטואוטנטה

**אלפא רומיאו 2אטואוטנטה** (באיטלקית: **Alfa Romeo 2uettottanta**, קרוי גם: **Alfa Romeo Spider Pininfarina 2uettottanta**) היא מכונית קונספט, בתצורת מכונית ספורט-רודסטר, 2 דלתות, אשר הוצגה על ידי יצרנית כלי הרכב האיטלקית אלפא רומיאו בשנת 2010

דגם הקונספט "אלפא רומיאו 2אטואוטנטה" נבנה כמחווה לציון יום השנה ה -80 של פינינפארינה (אוטנטה באיטלקית פירושו 80) ואת המאה של היצרנית אלפא רומיאו (נוסדה ב-1910). זהו גם מחווה לדגם אלפא רומיאו ספיידר ("Duetto" או "alfaduetto" מציין את הכינוי לדגם "אלפא רומיאו ספיידר") ( due באיטלקית פירושו 2).

## "אלפא רומיאו 2אטואוטנטה"

* מכונית רודסטר פתוחה
* 2 דלתות
* 2 מושבים
* מנוע קדמי
* סוג הנעה: הנעה אחורית 4x2
* עיצוב: פינינפארינה
* בשנת 2010 זכה דגם "אלפא רומיאו 2אואטאוטנטה" בפרס עיצוב מכוניות השנה בקטגוריה לעיצוב המכוניות הטוב ביותר לשנת 2010 בקטגוריית מכוניות הקונספט בתערוכת הרכב של ז'נבה.

### ממאפייני עיצוב "אלפא רומיאו 2אטואוטנטה"
הקצה הקדמי של דגם ה-"אלפא רומיאו 2אטואוטנטה" כולל קו מרכזי. לצדדי סמל (לוגו) אלפא רומיאו, ישנם שתי כניסות אוויר, בצורה גאומטרית משולשת. הפנסים, המבוססים על טכנולוגיות ה-LED האחרונות, מוגדרים מתחת לקו המאפיין את המכונית כולה.

רצועת פחמן בחלק התחתון של הקצה הקדמי פועלת כמפצל ומעבירה את האוויר לכיוון הגב. הקו האופקי שמתחיל מהגלגל הקדמי ונמשך לגלגל האחורי מניע דינמיות רבה. גם הגב מאופיין במשטחים חלקים וחיוניים. נראה כי שתי הבליטות נולדו מהנפח. הם נראים כמו כנפיים צפות ויוצרים את המוטות בחלק האחורי של המושבים. החלק הפנימי מרווח ונוח.

מושבי הספורט המתאימים בצורה מעניקים תמיכה מעולה, וזרועות הנהג מוחזקות במרחק מושלם כדי לאחוז בהגה בעל הקוטר של 14 אינץ' בגודל רטרו.

## גלריה

קובץ:Flickr - plushev - Geneva2010 480.jpg | "אלפא רומיאו 2אטואוטנטה"
קובץ:Alfa Romeo 2uettottanta front.jpg | "אלפא רומיאו 2אטואוטנטה"
קובץ:Alfa Romeo 2uettottanta side.jpg | "אלפא רומיאו 2אטואוטנטה"
קובץ: Alfa Romeo 2uettottanta.jpg| "אלפא רומיאו 2אטואוטנטה"


## ראו גם
* אלפא רומיאו איגואנה
* אלפא רומיאו פנדיון

## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:מכוניות קבריולה
אטואוטנטה
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-2010
קטגוריה:מכוניות מנוע אחורי
אוניברסיטת קרוליינה הדרומית

**אוניברסיטת קרוליינה הדרומית** (באנגלית: **University of South Carolina**; בראשי תיבות: **USC** או **SC**; בקיצור: **U of SC** או **South Carolina**) היא אוניברסיטת מחקר ציבורית, הממוקמת בקולומביה, קרוליינה הדרומית שבארצות הברית, אשר הוקמה בשנת 1801. האוניברסיטה היא הגדולה ביותר במדינה, עם כ-52,000 סטודנטים, עם למעלה מ-35,000 בקמפוס הראשי של קולומביה נכון לסתיו 2019.
אוניברסיטת קרוליינה הדרומית היא מוסד הדגל של  ומציעה יותר מ-350 תוכניות לימוד לתואר ראשון, לתואר שני ולדוקטורט מ-14 קולג'ים ובתי ספר.

לאוניברסיטה יש את אוסף הספרות הסקוטית הגדול ביותר מחוץ לסקוטלנד ואת האוסף בגדול ביותר של כתבי ארנסט המינגוויי. מבין בוגריה הידועים של האוניברסיטה ניתן למנות את ג'ון פלויד ולינדזי גרהאם. אוניברסיטת קרוליינה הדרומית חברה באיגוד אוניברסיטאות המחקר (URA).

## היסטוריה
האוניברסיטה הוקמה כקולג' קרוליינה הדרומית ב־19 בדצמבר 1801. לפני פרוץ מלחמת האזרחים האמריקנית בשנת 1861 רבים מהסטודנטים תמכו בפרישה מהאיחוד והצטרפו בהמוניהם לצבא הקונפדרציה בשנת 1862. לאור הגיוס הרב, הקולג' נסגר זמנית וכאשר הוא נפתח מחדש ב־17 במרץ של אותה השנה, רק תשעה סטודנטים הגיעו לשיעורים. ב־2 בדצמבר 1863 הקולג' נסגר שנית. בפברואר 1865 הגיעו כוחות צבא האיחוד בפיקודו של ויליאם שרמן לפאתי קולומביה, ומוסדות הקולג' ניצלו מהשמדה בקרבות בזכות בית החולים שפעל במקום. צבא האיחוד השתלט על הקולג' עצמו ב־24 במאי. לאחר המלחמה רבים חששו לעתיד של הקולג', אך הוא נפתח בינואר 1866. שלטונות קרוליינה הדרומית סיפקו תמיכה תקציבית רחבה ובכך הקולג' שרד את המשבר. בשנת 1873 נרשם ללימודים האפרו-אמריקאי הראשון.

## קולג'ים ובתי ספר
* הקולג' לאמנויות ומדעים
* הקולג' למנהל עסקים ע"ש 
* הקולג' לחינוך
* הקולג' להנדסה ומדעי המחשב
* הקולג' למוסמכים
* הקולג' לניהול אירוח, קמעונאות וספורט
* הקולג' למידענות ותקשורת 
* הקולג' לסיעוד
* הקולג' לרוקחות
* הקולג' למצטיינים של דרום קרוליינה
* בית הספר למשפטים
* בית הספר לרפואה בקולומביה
* בית הספר לרפואה בגרינוויל
* בית הספר למוזיקה
* בית הספר לבריאות הציבור ע"ש ארנולד

## דירוגים בין-לאומיים
* דירוג שאנגחאי: מקום 401–500 (2024)
* דירוג Times Higher Education: מקום 401–500 (2024)
* דירוג QS לאוניברסיטאות: מקום 575= (2024)
* דירוג U.S. News & World Report: מקום 346 (2024)

## קישורים חיצוניים

* 

* 

קטגוריה:קרוליינה הדרומית: מבנים
קרוליינה הדרומית
קרוליינה הדרומית
אוניברסיטת טוליין

**אוניברסיטת טוליין** (באנגלית: **Tulane University**) היא אוניברסיטה פרטית, השוכנת בניו אורלינס, לואיזיאנה שבארצות הברית, שהוקמה בשנת 1834.

האוניברסיטה חברה באיגוד אוניברסיטאות המחקר (URA) ובאיגוד האוניברסיטאות האמריקניות (AAU) (המוסד הפרטי הוותיק ביותר באיגוד זה).

## היסטוריה
אוניברסיטת טוליין נוסדה כמכללה ציבורית לרפואה בשנת 1834 מתוך צורך דחוף להכשיר רופאים שיטפלו במחלות של אותה התקופה - אבעבועות שחורות, קדחת צהובה והכולרה. מכללה זו הייתה בית הספר השני לרפואה בדרום ארצות הברית וה-15 בארצות הברית. המכללה הפכה לאוניברסיטה מקיפה בשנת 1847. בשנים שלאחר מכן הוקם בית הספר למשפטים. בזמן מלחמת האזרחים האמריקנית שהתרחשה בשנים 1861–1865 אוניברסיטת טוליין נסגרה. המוסד הפך לפרטי בשנת 1884. בשנת 1894 הוקמה המכללה הטכנולוגית, שלימים תהפוך לבית הספר להנדסה. בשנת 1901 הונחה אבן הפינה לספרייה החדשה של האוניברסיטה. בשנת 1907 החלו לימודי האדריכלות. בשנת 1914 קם בית הספר למסחר, שהיה למעשה הראשון מסוגו בדרום ארצות הברית. בשנת 1927 אוניברסיטת טוליין הקימה גם את בית הספר הראשון בדרום ארצות הברית שעסק בעבודה סוציאלית.

במהלך מלחמת העולם השנייה הייתה אוניברסיטת טוליין אחת מ-131 מכללות ואוניברסיטאות שהשתתפו בתוכנית ההכשרה של צי ארצות הברית. בשנת 1963 החלו ללמוד במוסד סטודנטים אפרו-אמריקאים. ב-23 באפריל 1975 נשיא ארצות הברית ג'רלד פורד נאם באוניברסיטה והכריז ש"מלחמת וייטנאם נגמרה מבחינתה של ארצות הברית". ואכן בשבוע שלאחר מכן הו צ'י מין סיטי נכבשה בידי צפון וייטנאם.

האוניברסיטה נסגרה בפעם השנייה בתולדותיה במהלך הוריקן קתרינה שבמהלכו נגרם נזק למבני האוניברסיטה בשווי 650 מיליון דולר.

## בתי ספר
*  (1834)
*  (1847)
*  (1890)
*  (1912)
*  ע"ש פרימן (1914)
*  (1914)
*  (1953)
*  (1980)
*  (2005)
*  (2005)
*  (2006)

## דירוגים בין-לאומיים
* דירוג שאנגחאי: מקום 501–600 (2024)
* דירוג Times Higher Education: מקום 401–500 (2024)
* דירוג QS לאוניברסיטאות: מקום 600= (2024)
* דירוג U.S. News & World Report: מקום 450 (2024)

## בוגרים ידועים
מבין בוגריה הידועים של האוניברסיטה ניתן למנות את:
* מייקל דבייקי - מנתח לב.
* פול מייקל גלייזר - שחקן ובמאי.
* אנדרו ברייטברט - מו"ל ופרשן.
* דייוויד ויטר - פוליטיקאי, כיהן כסנטור מטעם מדינת לואיזיאנה.
* ג'ון מקלוקס - מזכיר חיל האוויר של ארצות הברית בין השנים 1973–1975.
* רות בנריטו - כימאית.
* דייוויד פרידוביץ' - לוטננט גנרל בצבא ארצות הברית.
* אידה קולמייר - ציירת ופסלת.

## קישורים חיצוניים

* 

* 

טוליין
קטגוריה:ניו אורלינס
טוליין
טוליין
אוניברסיטת המדינה של לואיזיאנה

**אוניברסיטת המדינה של לואיזיאנה** (באנגלית: **Louisiana State University**; בראשי תיבות: **LSU**) היא אוניברסיטה ציבורית, השוכנת בבאטון רוז', לואיזיאנה שבארצות הברית, שהוקמה בשנת 1860.

האוניברסיטה חברה באיגוד אוניברסיטאות המחקר (URA), והיא הגדולה והראשית ביותר במדינה, עם כ-32,000 סטודנטים. המוסד מורכב מ-15 בתי ספר וקולג'ים.

הקמפוס הראשי הנוכחי הוקם בשנת 1926, והוא מורכב ביותר מ-250 מבנים שנבנו בהשראת האדריכל האיטלקי אנדראה פלדיו.

מבין בוגריה הידועים של האוניברסיטה ניתן למנות את ג'ון בל אדוארדס, יוברט האמפרי, ג'יימס קארוויל, סטיב סקליס, שאקיל אוניל ופיט מרוויץ'.

## היסטוריה
האוניברסיטה הוקמה על קרקעות שניתנו לארצות הברית בתחילת המאה ה-19. מי שניהל ופיקח על פתיחת האוניברסיטה היה ויליאם שרמן אשר התפטר לאחר שנה אחת בלבד כשלואיזיאנה הייתה השישית לפרוש מן האיחוד ולהצטרף לקונפדרציית המדינות של אמריקה. המוסד נסגר ב-30 ביוני 1861, עם פריצתה של מלחמת האזרחים האמריקנית. באפריל 1863 האוניברסיטה נפתחה בקצרה, אך נסגרה זמן קצר לאחר מכן בעקבות המלחמה. לאחר סיום המלחמה בשנת 1865 הגנרל שרמן תרם את שני תותחים מצבא הקונפדרציה שהיו בשימוש בקרב פורט סאמטר שהחל את המלחמה.

באוקטובר 1865 האוניברסיטה חזרה לפעול, אך נשרפה בשנת 1869. ב-1 בנובמבר 1869 חידש המוסד את פעילותו בבאטון רוז'. בשנת 1870 שונה רשמית שמו של המוסד לאוניברסיטת לואיזיאנה. בשנת 1905 נכנסה לשערי המוסד הסטודנטית הראשונה. בשנה שלאחר מכן כבר למדו באוניברסיטה כ-16 נשים.

בשנת 1939 פורסמה ונחקרה פרשת שחיתות בהנהלת האוניברסיטה שגרמה להתאבדותם של שני עובדים ולעצירת 20 נוספים. כתוצאה מהפרשה מושל לואיזיאנה נכלא ל-10 שנים. במהלך מלחמת העולם השנייה הייתה אוניברסיטת מדינת לואיזיאנה אחת מ-131 קולג'ים ואוניברסיטאות שהשתתפו בתוכנית ההכשרה של צי ארצות הברית.

אף על פי שמספר סטודנטים אפרו-אמריקאים ניסו להירשם לאוניברסיטה בשנת 1946, השתלבותם של סטודנטים שחורים החלה רק בשנת 1964.

## קולג'ים ובתי ספר
*  ע"ש אורסו
*  ע"ש פול הברט
*  ע"ש רוג'ר הדפילד אוגדן
* הקולג' לאמנות ועיצוב
* הקולג' לחקלאות
* הקולג' למדעי הרוח והחברה
* הקולג' למדעים
* הקולג' למוזיקה ואומנויות דרמטיות
* הקולג' למדעי האדם וחינוך
* הקולג' להנדסה
* הקולג' האוניברסיטאי
* הקולג' לחוף וסביבה
* בית הספר למוסמכים
* בית הספר לתקשורת המונים ע"ש מנשיפ
* בית הספר לרפואה וטרינרית
* בית הספר לעבודה סוציאלית
* חינוך מתמשך

## דירוגים בין-לאומיים
* דירוג שאנגחאי: מקום 401–500 (2024)
* דירוג Times Higher Education: מקום 601–800 (2024)
* דירוג QS לאוניברסיטאות: מקום 801–850 (2024)

## קישורים חיצוניים

* 

* 

קטגוריה:איגוד אוניברסיטאות המחקר
קטגוריה:לואיזיאנה
אוניברסיטת טקסס טק

**אוניברסיטת טקסס טק** (באנגלית: **Texas Tech University**; בראשי תיבות: **TTU**; בקיצור: **Texas Tech** או **Tech**) היא אוניברסיטה ציבורית, השוכנת בלאבק, טקסס שבארצות הברית, שהוקמה בשנת 1923.

האוניברסיטה מציעה יותר מ-150 תארים לתואר ראשון, 100 תארים מתקדמים ו-50 תוארי דוקטור דרך 13 קולג'ים ובתי ספר ומארחת 60 מרכזי מחקר ומכונים. אוניברסיטת טקסס טק העניקה למעלה מ-200,000 תארים מאז 1927, כולל מעל 40,000 תארים מתקדמים ומקצועיים.

האוניברסיטה חברה באיגוד אוניברסיטאות המחקר (URA), והיא השביעית בגודלה במדינה. מרבית התלמידים הגיעו מטקסס (95.17%) ולאחר מכן מניו מקסיקו, קליפורניה, קולורדו, אוקלהומה ופלורידה. בסך הכול, האוניברסיטה חינכה סטודנטים מכל 50 המדינות בארצות הברית ומעל 100 מדינות זרות. מבין בוגריה הידועים של האוניברסיטה ניתן למנות את ג'ון דנוור, ריק האסבנד, מאק ת'ורנברי, ג'וזף אקבה, טים קול וצ'ארלס בראון.

## היסטוריה
הרעיונות לפתיחת מוסד אקדמי במערב טקסס החלו להישמע עוד בשנות ה-80 של המאה ה-19. ניסיון ראשון להקמת המכללה היה בשנת 1917 אך בוטל בפרלמנט המקומי. האוניברסיטה עצמה נוסדה בפברואר 1923 והתקיימה כמכללה עד שנת 1969.

במהלך שנות ה-60 של המאה ה-20 החלה האוניברסיטה לעסוק בנושאים נוספים מלבד אלו הטכניים. בתקופה זו החלו גם ללמוד לראשונה סטודנטים אפרו-אמריקאים.

## קולג'ים ובתי ספר
* הקולג' למדעי החקלאות ומשאבי טבע ע"ש דייוויס 
* בית הספר לרפואה וטרינרית (1923)
*  ע"ש   (1925)
*  (1925)
*  (1925)
*  (1925)
*  (1927)
* בית הספר למוסמכים (1927)
*  ע"ש  (1942)
*  (1967)
*  (2004)
*  (2004)
* הקולג' למצטיינים

## דירוגים בין-לאומיים
* דירוג שאנגחאי: 401–500 (2024)
* דירוג Times Higher Education: מקום 601–800 (2024)
* דירוג QS לאוניברסיטאות: 781–790 (2025)

## קישורים חיצוניים

* 

* 

טקסס טק
טקסס טק
Icy Colors Change

**Icy Colors Change** הוא המיני-אלבום השני של הראפרית האמריקאית אזיליה בנקס, ואלבום חג המולד הראשון שלה, שיצא לאור ב-20 בדצמבר 2018 דרך חברת התקליטים אנטרטיינמנט וואן מיוזיק.

## רקע
"Icy Colors Change" תוכנן לאחר הוצאת שיר הנושא ב-26 בדצמבר 2017, בו נעשה סמפול של השיר "Airglow Fires" של לון, שהפיק בעבר מספר שירים לבנקס. על הוצאת האלבום אמרה בנקס: "אוציא מחדש את השיר בתקליט בחג המולד הבא [שכן] הוא חלק מחלק מפרויקט חג שאני עובדת עליו". בנקס הקליטה גם גרסת כיסוי פאנק רוק (Punk rock) של "Sleigh Ride", אך זו הוסרה מהגרסה הדיגיטלית של האלבום על ידי eOne, ונכללה רק בגרסה הפיזית של האלבום.

## רשימת רצועות

## קישורים חיצוניים

## הערות שוליים

קטגוריה:אלבומי חג המולד מ-2018
קטגוריה:אלבומי אזיליה בנקס
קטגוריה:מיני-אלבומי חג המולד
קטגוריה:מיני-אלבומים באנגלית
אוניברסיטת באפלו

**אוניברסיטת באפלו** (באנגלית: The **State University of New York at Buffalo**; ידועה בשם: **University at Buffalo**; בראשי תיבות: **UB**) היא אוניברסיטה ציבורית בבאפלו שבמדינת ניו יורק בארצות הברית, אחת מהאוניברסיטאות המרכיבות את מערכת אוניברסיטת המדינה של ניו יורק (SUNY). האוניברסיטה הוקמה ב-1846 ולומדים בה כ-32,000 סטודנטים בכ-13 בתי ספר, מה שהופך אותה לאוניברסיטה הציבורית הגדולה ביותר במדינה. האוניברסיטה חברה באיגוד האוניברסיטאות האמריקניות (AAU) ובאיגוד אוניברסיטאות המחקר (URA).

מבין בוגריה הידועים של האוניברסיטה ניתן למנות את טיילור קולדוול, בראם כהן, מוחמד עבדאללהי מוחמד וג'נין פירו.

## היסטוריה
אוניברסיטת באפלו הוקמה כקולג' פרטי לרפואה בשנת 1846 בתמיכתו של נשיא ארצות הברית מילרד פילמור (בכך היא אחת האוניברסיטאות היחידות, ביחד עם אוניברסיטת וירג'יניה שנוסדו על ידי נשיאים). בשנת 1891 החלו לימודי משפטים. בשנת 1915 הוקם הקולג' לאמנויות ומדעים. בשנת 1956 הוקם בית הספר להנדסה אזרחית ובשנת 1962 האוניברסיטה הפכה לציבורית כאשר מושל ניו יורק נלסון רוקפלר הוביל את הרכישה.

## בתי ספר וקולג'ים
*  (1915)
*  ע"ש  (1846)
*  (1886)
*  (1887)
*  (1915)
*  (1923)
* בית הספר לעבודה סוציאלית (1924)
* בית הספר למוסמכים בחינוך (1931)
* בית הספר לסיעוד (1936)
*  (1946)
* בית הספר לאדריכלות ותכנון (1969)
* בית הספר לבריאות הציבור ומקצועות הבריאות (2003)
* מחלקת המוסמכים ע"ש 

## דירוגים בין-לאומיים
* דירוג שאנגחאי: מקום 301–400 (2024)
* דירוג Times Higher Education: מקום 251–300 (2024)
* דירוג QS לאוניברסיטאות: מקום 491= (2024)
* דירוג U.S. News & World Report: מקום 280 (2024)

## קישורים חיצוניים

* 

*
באפלו
באפלו
באפלו
אוניברסיטת נברסקה–לינקולן

**אוניברסיטת נברסקה–לינקולן** (באנגלית: The **University of Nebraska–Lincoln**, בראשי תיבות: **UNL** או בקיצור: **NU**) היא אוניברסיטת מחקר ציבורית, הממוקמת בלינקולן, נברסקה שבארצות הברית, אשר הוקמה בשנת 1869 בשם **אוניברסיטת נברסקה** (השם הנוכחי אומץ כעבור 100 שנים). אוניברסיטה זו היא הגדולה והוותיקה מבין האוניברסיטאות הציבוריות במדינה, ומוסד הדגל של מערכת אוניברסיטאות מדינת נברסקה  – ארגון גג של ארבעה קמפוסים אקדמאיים.
נכון לשנת 2020, למדו בה 25,108 סטודנטים.

האוניברסיטה חברה בהתאחדות האוניברסיטאות הציבוריות (APLU) , בוועידת עשרת הגדולים (B1G) , בקונסורציום ברית עשר האקדמיות הגדולות (BTAA)  ובאיגוד אוניברסיטאות המחקר (URA).

## היסטוריה
האוניברסיטה בלינקולן הוקמה בשנת 1869, שנים ספורות לאחר שנברסקה הפכה למדינה ה־37 בארצות הברית. בשנת 1895 כבר למדו במוסד כ־1,500 סטודנטים.

בשלהי המאה העשרים האוניברסיטה התרחבה באופן משמעותי. בשנת 1908 צורפה האוניברסיטה לאיגוד האוניברסיטאות האמריקניות (AAU), אך הוצאה ממנו בשנת 2011 (בכך הייתה למוסד האקדמי היחידי שהוצא מן האיגוד).

## מבנה
האוניברסיטה בלינקולן מורכבת מתשע מכללות:
* המכללה למדעי החקלאות ומשאבי הטבע
* המכללה לאדריכלות
* המכללה לאמנויות ומדעים
* המכללה למנהל עסקים
* המכללה לחינוך
* המכללה להנדסה
* המכללה לאמנויות הבמה
* המכללה לעיתונאות ותקשורת המונים
* המכללה למשפטים

## דירוגים בין-לאומיים
* דירוג שאנגחאי: מקום 201–300 (2024)
* דירוג Times Higher Education: מקום 401–500 (2024)
* דירוג QS לאוניברסיטאות: מקום 551= (2024)

## קישורים חיצוניים

* 

## הערות שוליים

*
נברסקה–לינקולן
קטגוריה:לינקולן (נברסקה)
אלפא רומיאו פרוטאו

**אלפא רומיאו פרוטאו** (באיטלקית: **Alfa Romeo Proteo**; קרוי גם: **Alfa Romeo 164 Proteo**) היא מכונית קונספט בתצורת מכונית ספורט רודסטר מתוצרת יצרנית הרכב האיטלקית **[[אלפא רומיאו]]** חברת בת של קונצרן הרכב האיטלקי **[[פיאט]]**, אשר הוצגה בשנת 1991

## "אלפא רומיאו פרוטאו"

* דגם רודסטר פתוח
* 2 מושבים
* 2 דלתות
* שלדה - גוף מתכת תומך עצמי
* מנוע בנזין 3.0 ליטר, קירור: מים, זרימה כפויה, מאוורר חשמלי נשלט על ידי תרמוסטט
* מערכת דלק: ספק כוח באמצעות מערכת הזרקה אלקטרונית
* סוג הנעה: הנעה כפולה 4x4
* מתלה: מלפנים: גלגל עצמאי עם דפוס מקפרסון, קפיצי סליל, בולמי זעזועים הידראוליים טלסקופיים ומוט מייצב / אחורי: גלגל עצמאי, זרועות רוחביות ומוט נגרר, קפיצי סליל, בולמי זעזועים הידראוליים טלסקופיים ומוט מייצב
* בלמים קדמיים: דיסק מאוורר / אחורי: דיסק
* מערכת חשמל - 12 וולט
* צמיגים: 235/45ZR17
* מרחק בין 2 הגלגלים הקדמיים על הציר הרוחבי ("Axle track" ) - 1,538 מ"מ.
* מרחק בין 2 הגלגלים האחוריים על הציר הרוחבי - 1,525 מ"מ.
* דגם "פרוטאו" השפיע על עיצוב סדרה "Alfa Romeo GTV / Spider" 

## ראו גם
* אלפא רומיאו
* אלפא רומיאו כמאל
* אלפא רומיאו בלה
* אלפא רומיאו אלפאסוד קיימנו

## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:מכוניות קבריולה
פרוטאו
קטגוריה:כלי רכב איטלקיים
קטגוריה:דגמי מכוניות שהושקו ב-1991
אוניברסיטת המדינה של ויין

**אוניברסיטת המדינה של ויין** (באנגלית: **Wayne State University**) היא אוניברסיטה ציבורית השוכנת בדטרויט, מישיגן שבארצות הברית, שהוקמה בשנת 1868 והיא השלישית בגודלה במדינה. האוניברסיטה מורכבת מ־13 בתי ספר ומכללות המציעים למעלה מ־350 תוכניות לכמעט 25,000 סטודנטים.

האוניברסיטה חברה באיגוד אוניברסיטאות המחקר ובאוניברסיטאות הערים הגדולות.

## היסטוריה
האוניברסיטה הוקמה כבית ספר לרפואה בשנת 1868. בשנת 1881 הוקם בית הספר למורים. בשנת 1927 הוקם בית הספר למשפטים. בשנת 1934 כלל בתי הספר הפכו לכדי אוניברסיטה אחת. בית הספר לעבודה סוציאלית הוקם בשנת 1935 ובית הספר למנהל עסקים נוסד ב־1946.

## דירוגים בינלאומיים
* דירוג שאנגחאי: 401–500 (2019)
* Times Higher Education: מקום 351–400 (2020)
* דירוג QS לאוניברסיטאות: 484 (2020)

## מבנה אקדמי
לאוניברסיטת המדינה של ויין מספר קולג'ים ובהם:

* **הקולג' לחינוך:** בקולג' ניתן ללמוד מסלולים בתחום החינוך וכן פסיכולוגיה חינוכית, ייעוץ חינוכי, מנהיגות בחינוך, חינוך גופני וטכנולוגיות חינוך.
* **בית הספר למנהל עסקים:** בבית הספר מתקיימים מסלולים לתואר ראשון בחשבונאות, ניהול, מערכות מידע, שרשראות אספקה ושיווק. כמו כן מתקיימות תוכניות לתואר שני ושלישי בתחום העסקים.
* **הקולג' להנדסה:** מחלקות הקולג' להנדסה כוללות הנדסה אזרחית, הנדסה כימית, הנדסה ביורפואית, הנדסת חשמל, הנדסת תעשייה, הנדסה מכנית ומדעי המחשב
* **הקולג' לאמנויות:** כולל מחלקות כגון תקשורת, מוזיקה, תיאטרון, מחול.
* **הקולג' לסיעוד:** מתקיימות תוכניות לתואר ראשון, שני ושלישי בסיעוד וכן לימודי תעודה.
* **בית הספר למשפטים:** ניתן ללמוד לתואר ראשון ושני במשפטים, במסלול פרונטלי או מקוון.
* **הקולג' לרוקחות ומדעי הבריאות:** בין המסלולים בקולג' זה נכללים ריפוי בעיסוק, מעבדה רפואית, פיזיותרפיה, רנטגנאות, רוקחות.
* **בית הספר לרפואה**
* **בית הספר לעבודה סוציאלית:** בבית הספר תוכניות לתואר ראשון, שני ושלישי בעבודה סוציאלית.
* **בית הספר ללימודי מוסמכים**

## בוגרים ידועים

* דן גילברט - איש עסקים
* ביל דוידסון - איש עסקים
* גרי פיטרס - פוליטיקאי
* דייוויד רמזי - שחקן
* הלן תומאס - עיתונאית
* דונלד בירד - חצוצרן ומלחין
* קית' אליסון - פוליטיקאי
* מיכאל דשא - סופר, משורר ומחנך

## קישורים חיצוניים
* 

* 

*
קטגוריה:איגוד אוניברסיטאות המחקר
קטגוריה:אוניברסיטאות הערים הגדולות
קטגוריה:דטרויט: מבנים
קטגוריה:מישיגן: אוניברסיטאות ומכללות
עידן הקרח: בריחתה של הביצה

**עידן הקרח: בריחתה של הביצה** (באנגלית: **Ice Age: The Great Egg-Scapade**) הוא סרט טלוויזיה אמריקאי מסוג קומדיה מזיכיון "עידן הקרח", אשר הופץ בידי אולפני Blue Sky Studios ויצא ברשת פוקס ב-20 במרץ 2016 באנגלית. זהו סרט קצר בן 25 דקות, המתרחש לאחר עלילת הסרט עידן הקרח: יבשת בתנועה, שיצא באותה שנה.

בניגוד לסרטים אחרים, סרט זה לא קיבל דיבוב לעברית ולא הופץ בישראל.

## עלילת הסרט
3 חודשים לאחר אירועי הסרט הרביעי, בו מני הממותה, דייגו הסמילודון וסיד העצלן הרסו לקפטן גאס ולצוות הפיראטים שלו את ספינתם, סקווינט הארנב מחליט לנקום בהם, לקראת אירועי חג הפסחא. בינתיים סקראט היונק הקדום דמוי-הסנאי מנסה לקבור את בלוטו אך הבלוט נובט והופך לעץ, כך שסקראט מחפש בלוט חדש.

כאשר אלי תולה קישוטים לחג, קראש ואדי מכינים תעלולים למישמיש לכבוד אחד באפריל ומני ודייגו צופים בקרבות קונדורים, סיד מחליט לשמור לכל החיות על הביצים לקראת החג. ואולם כאשר סיד נרדם תוך כדי שמירה סקווינט מגיע וגונב את כל הביצים. כאשר הורי הביצים מגיעים הם מגלים שהם נעלמו ועומדים לפגוע בסיד, אך מני עוצר אותם ומראה להם מכתב מסקווינט המצייר להם מפה לגילוי הביצים וכותב שאם לו יבנו עבורו ספינה חדשה הוא ישבור את הביצים.

החבורה נערכת למסלול להחזרת הביצים המוסוות ומוצאת את רובם, למעט ביצה גדולה של את'ל, נקבת גסטורניס מודאגת. ואולם קלינט, אחיו התאום של סקווינט החובר למני וחבורתו, מוביל אותו למלכודת שם מחכים מני, דייגו וסיד והם מגלים את הביצה מחופשת לבלוט שסקראט מחזיק. החבורה רודפת אחרי סקראט ומני מתיז עליה מים, מה שחושף את טבעה האמיתי וגורם לסקראט להשליך אותה מהצוק. מתנהל מרדף לתפיסת הביצה בין סקווינט לחבורה.

לבסוף סיד תופס אותה, אך סקווינט מנסה לחטוף לו אותה מהיד. כשהם נאבקים מעל קרחון מתפורר, הם מתחילים להתרחק אחד מהשני וסיד מנצל את משקלו כדי להעיף את סקווינט היישר לתוך מלכודת שארגנו קראש ואדי. הביצה מוחזרת לאת'ל בדיוק כשהאפרוחים השונים בוקעים וסיד מציע לקלינט כאות תודה להיות כל שנה ארנב פסחא הצובע ומחביא ביצים לילדים.

בינתיים סקראט מוצא ערימת בלוטים חדשים ומעמיס אותם על עגלה ואז מנסה להטביל אותם במזרקת שוקולד, אך הוא והבלוטים נופלים לתוכה. סקווינט משתלט על העגלה ומוליך אותה אל הים, אך היא שוקעת מיד בכניסה אליו. סקראט מנסה לעצור את זה אך הוא מצופה לחלוטין בשוקולד וקורס לאדמה.

## דמויות ומדבבים

בנוסף נראים בסרט פלשבק מ"עידן הקרח 4", של הרס ספינת הפיראטים של קפטן גאט הגיגנטופיתקוס וצוותו - רז הפרוקופטודונית, פלין פיל הים, גופטה הכאמיטאטקסוס וסילאס הסולה או היסעור וכן סקווינט.

## ראו גם
* עידן הקרח (זיכיון)
* עידן הקרח: חוגגים בגדול

## קישורים חיצוניים

## הערות שוליים

קטגוריה:סרטי 2016
קטגוריה:סרטי אנימציה ממוחשבת
קטגוריה:עידן הקרח (זיכיון)
קטגוריה:סרטים קצרים מונפשים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי אנימציה על בעלי חיים
הר הייל (ניו המפשייר)

**הר הייל** (באנגלית: **Mount Hale**) הוא הר במחוז גרפטון, במדינת ניו המפשייר שבארצות הברית.

גובהו של ההר 1,234 מטרים מעל פני הים; ההר מתנשא לגובה של 187 מטרים מעל סביבתו.

ההר הוא חלק מרכס טווין שבהרים הלבנים.

צידו המערבי של הר הייל מנוקז על ידי נהר ליטל, וצידו המזרחי של הר הייל מנוקז על ידי נהר זילנד. נהר ליטל נשפך אל נהר אמונוסק, אשר בתורו נשפך אל נהר קונטיקט, אשר נשפך אל מפרצון לונג איילנד שבמדינת קונטיקט.

## היסטוריה
### מקור השם

ההר נקרא על שמו של הכומר, הסופר וההיסטוריון אדוארד אוורט הייל.

## תיירות

**שביל הר הייל** הוא שביל הליכה פופולרי מוביל במעלה ההר, אל פסגת הר הייל, וממנו אל בקתת מפלי זילנד, הממוקמת 4.5 קילומטרים מהפסגה.

שבילים נוספים, ובהם **שביל ברוק הייל**, שאורכו 6.4 קילומטרים, מובילים לפסגת ההר.

פעילויות הנופש והפנאי בהר כוללות מחנאות, ומסלולי טיול. המסלולים פופולריים מאחר שקל לטפס לפסגה ההר (בשל השיפוע המתון).

## ראו גם
* היער הלאומי הר וייט

## קישורים חיצוניים
* הר הייל באתר הסקר הגאולוגי של ארצות הברית
* הר הייל באתר peakbagger
* הר הייל באתר summitpost
* תצלומי הר הייל ומפת אזור ההר באתר peakery
* מידע למטיילים בשביל הר הייל
* שביל טיפוס לפסגת ההר באתר alltrails
* שבילי הליכה על הר הייל באתר 4000footers
* תיאור מסלול הטיפוס על הר הייל באתר hikingproject
* פעילות פנאי ונופש על הר הייל באתר hikingandfishing
* הר הייל באתר hikenewengland
* ששת מסלולי הטיפוס הקלים ביותר בהרים הלבנים
* תחזית מזג אוויר עדכנית ארוכת טווח עבור הר הייל (לפי גבהים)

## הערות שוליים

הייל
אוטראדנויה (נפה)

**נפת אוטראדנויה** (ברוסית: **район Отрадное**) היא נפה של המחוז הצפון-מזרחי של העיר הפדרלית מוסקבה, שברוסיה. שטחה הוא 10.16 קמ"ר ואוכלוסייתו מונה 185,745 תושבים (2020).

הבניין הדתי העתיק ביותר הוא כנסיית המולד של מרים הבתולה הקדושה בולאדיקינו. כמו כן נבנו מספר כנסיות אורתודוקסיות מעץ. בנוסף, ישנם מספר בתי תפילה מסורתיים באזור, המאוחדים במתחם "ירושלים הקטנה", שנמצא בעמק נחל ליחובורקה.

בשנת 1992 נפתח הרוק-קפה הראשון במוסקבה באוטראדנויה, שהפך למרכז החיים המוזיקליים של העיר. הקונצרטים משם שודרו בטלוויזיה המרכזית. לאחר רצח אחד ממקימי בית הקפה, בסיסט של להקת Mongol Shuudan אלכסיי פוליאקוב, בית הקפה נסגר.

## קישורים חיצוניים

* 

## הערות שוליים

קטגוריה:מוסקבה: נפות
פרלמנט הדתות העולמי

[שמאל|ממוזער|250x250 פיקסלים| [סוואמי ויווקאננדה על במת הפרלמנט של הדתות בספטמבר 1893.]]
**פרלמנט הדתות העולמי** הוא סדרת כינוסים משנת 1893, שמהווה ניסיון ליצור דיאלוג גלובלי של אמונות ודתות שונות. הכינוס הראשון נערך כחלק מהתערוכה העולמית של שיקגו.

## ארגון
ארגון התיאום הוקם בשנת 1988 כדי לבצע את המסורת של הפרלמנט תוך ציון 100 שנה לפרלמנט הראשון. המועצה ממוקמת בשיקגו. חבר הנאמנים שלה נבחר מקהילות של דתות שונות.

## קישורים חיצוניים

* 

* הפורטל הרשמי ביוטיוב
* Das Weltparlament der Religionen בשיקגו 1893 (גרמנית)

## הערות שוליים

קטגוריה:שיקגו: היסטוריה
קטגוריה:דת
קטגוריה:1893 בארצות הברית
קטגוריה:ארגונים
קטגוריה:התערוכה העולמית של שיקגו (1893)
בוטירסקי

**נפת בוטירסקי** (ברוסית: **Бутырский район**) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 5.04 קמ"ר ואוכלוסייתה מונה 71,798 תושבים (2020).

שטחה ממוקם מצפון לטבעת התחבורה השלישית בין מסילות הברזל של הרחובות סביולובסקי ולנינגרדסקי. זוהי אחת הנפות הוותיקות במוסקבה (מוזכרת מאז 1700).

חלק ניכר משטחה תופס אזור התעשייה "אוגורודניי פרויזד", בו נמצאים רוב מהמאתיים המפעלים, ארגונים ומוסדות הרשומים בנפה.

## אתרים ראויים לציון
* תחנת הרכבת סביולובסקי  
* תיאטרון הנוער הרוסי 
* אנדרטה לגבינה מעובדת "דרוז'בה" 
* מתחמם מגורים סביולובסקי סיטי
* תחנת המטרו סביולובסקאיה

## קישורים חיצוניים

* 

קטגוריה:מוסקבה: נפות
המדשאה הצפונית של הבית הלבן

[שמאל|ממוזער|250x250 פיקסלים|עץ בוקיצה אמריקאי ב[שלכת]]
שמאל|ממוזער|250x250 פיקסלים|מרפסת צפייה עבור נשיא ארצות הברית, במדשאה צפונית של הבית הלבן, לקראת תהלוכה.
[שמאל|ממוזער|250x250 פיקסלים|מבט על המדשאה הצפונית מחדר האוכל הנשיאותי (צילום משנת [1902). בימין התמונה ניתן לראות את אכסדרת העמודים הצפונית של הבית הלבן.]]
[שמאל|ממוזער|250x250 פיקסלים|מבט על המדשאה הצפונית של הבית הלבן, ב[שנות ה-60 של המאה ה-19, במהלך כהונתו של נשיא ארצות הברית אברהם לינקולן. במרכז התמונה (במרכז המדשאה) פסלו של נשיא ארצות הברית תומאס ג'פרסון.]]
**המדשאה הצפונית של הבית הלבן** (באנגלית: **The** **North Lawn**) היא מדשאה בתחום הבית הלבן בוושינגטון די. סי., בירת ארצות הברית. המדשאה גובלת בבית הלבן שמדרום לה, ובשדרת פנסילבניה שמצפון לה.

צמחייה צפופה מסתירה מהמדשאה את בניין משרד האוצר של ארצות הברית, שממזרח למדשאה, ואת בניין הרשות המבצעת הישן, שממערב למדשאה.

המדשאה היא חלק מפארק הנשיא.

## תיאור המדשאה

שביל גישה שצורתו חצי עיגול, מוביל מהשער הצפון מערבי אל עבר האכסדרה הצפונית של הבית הלבן, ומשם השביל חוזר לכיוון שדרות פנסילבניה אל השער הצפון מזרחי.

במרכז המדשאה בריכה עגולה ובה מזרקה.

## שימושים

ראשי המדינה זרים המבקרים את נשיא ארצות הברית, נכנסים דרך שביל הגישה אל האכסדרה הצפונית, שם הם מתקבלים באופן רשמי.

תא כתבי הבית הלבן, המסקרים את הבית הלבן, מדווחים על פי רוב כשהם עומדים בקצה המדשאה, שהאכסדרה הצפונית מהווה רקע לדיווחם.

לפני טקס השבעת נשיא, מוקמת במת צפייה בקצה המדשאה, המשמשת כמקום מושבו של הנשיא בעת צפייתו במצעד העובר בשדרת פנסילבניה.

## היסטוריה

בתוכנית העיר וושינגטון מעשה ידי פייר שארל ל'אנפן, תוכננה מדשאה ובה שביל גישה רשמי מצפון לבית הנשיא.

שדרת פנסילבניה נסללה, באישורו של הנשיא תומאס ג'פרסון, והפרידה בין המדשאה לבין כיכר לה פייט.

אדריכל הנוף אנדרו ג'קסון דייוויס, תכנן מחדש את המדשאה בשנת 1850, בסגנון פחות פורמלי.

בשנת 1848, הוצב במרכז המדשאה פסל ברונזה של נשיא ארצות הברית לשעבר תומאס ג'פרסון ביוזמתו של הנשיא ג'יימס פולק; בשנת 1871 הוצבה במקום הפסל בריכת נוי ומזרקה המופעלת על ידי מנוע קיטור, וכן במדשאה נשתלו ערוגות פרחיים עונתיים.

במהלך המאה ה-19, המדשאה הייתה פתוחה לציבור, אשר היה יכול ללכת לאורך שביל הגישה. הנשיא אברהם לינקולן נהג לשאת נאומים מחלון הבית הלבן למאזינים שנאספו על המדשאה.

בשנת 1902, שכר הנשיא תיאודור רוזוולט, את משרד האדריכלים מקים, מיד ווייט לבנות מחדש את חלקו הצפוני של הבית הלבן, ובמסגרת עבודתו התבקש המשרד לעצב מחדש את גני הבית הלבן, בצורה פשוטה יותר.

בשנת 1934 שכר הנשיא פרנקלין ד. רוזוולט את פרדריק לו אולמסטד ג'וניור כדי לתכנן מחדש את המדשאה. אולמסטד הבין כי צריך מחד לתת פרטיות לנשיא ומשפחתו, ומאידך לאפשר את הניראות הציבורית של הבית הלבן. אולמסטד עיצב את המדשאה הנוכחית, הפתוחה לשדרה מחד, והכוללת צמחייה עבותה משני צדדיה לתת פרטיות לגן מבנייני המשרדים הסמוכים. עצי הגן שנשתלו הן עצי תאשור, אולמוס, מגנוליה, אדר וערמון אמריקאי.

## קישורים חיצוניים

* המדשאה הצפונית של הבית הלבן באתר שירות הפארקים הלאומיים של ארצות הברית

## הערות שוליים

קטגוריה:רובע צפון-מערב (וושינגטון די. סי.)
קטגוריה:הבית הלבן
קטגוריה:וושינגטון די. סי.: גנים
Anna Wintour (שיר)

**Anna Wintour** הוא שיר שהוקלט על ידי הראפרית האמריקאית אזיליה בנקס. השיר יצא לאור ב-6 באפריל 2018, על ידי חברות התקליטים אנטרטיינמנט וואן מיוזיק ו-Chaos & Glory, כסינגל שלא מתוך אלבום. במקור הסינגל תוכנן לשמש כסינגל הראשון מהאלבום Fantasea II: The Second Wave

השיר עצמו נקרא על שם העורכת הראשית של ווג האמריקאי אנה וינטור, ומדבר על העצמה עצמית.

## רקע והפקה
בתקופה בה בנקס הייתה עוד חתומה בחברת התקליטים אינטרסקופ רקורדס, התבקש ג'וניור סאנצ'ס מהחברה להפיק רמיקס לשיר "Ice Princess" מאלבום הבכורה של בנקס, Broke with Expensive Taste, תחת השם "Anna Wintour". במקור תוכנן השיר לכלול שיתוף פעולה עם מל בי, אך הרעיון נגנז. רעיון נוסף של בנקס לגבי השיר היה לכלול שיתוף פעולה עם ניקי מינאז'.

בנקס פרסמה באינסטגרם תיאור על השיר, ואמרה: "אני מתחברת לאנה וינטור רבות מהיותה אישה חזקה, עוצמתית וגדולה מהחיים [...] בעוד אחרים רואים בה מטילת אימה, אני רואה אישה שנולדה לתוך העולם הזה עם ביטחון מלא לגבי מקומה בו".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי אזיליה בנקס
קטגוריה:שירים על ידוענים
קטגוריה:שירים עם נושאים פמיניסטיים
אלפא רומיאו טונלה קונספט

**אלפא רומיאו טונלה קונספט** (באיטלקית: **Alfa Romeo Tonale Concept**) הוא SUV (ראשי תיבות של Sport utility vehicle) קונספט קומפקטי מתוצרת יצרנית הרכב האיטלקית **[[אלפא רומיאו]]** חברת בת של קונצרן הרכב האיטלקי **[[פיאט]]**, אשר הוצג בשנת 2019. בשנת 2022 הציגה אלפא את גרסת הייצור.

## "אלפא רומיאו טונלה קונספט"
* "אלפא רומיאו טונלה קונספט" הוצגה לראשונה בתערוכת הרכב הבינלאומית של ז'נבה במרץ 2019
* "אלפא רומיאו טונלה קונספט" מוגדר רכב חשמלי היברידי נטען (PHEV),ומהווה קדימון לקרוסאובר פלאג-אין היבריד ראשון של היצרנית
* בדגם "אלפא רומיאו טונלה קונספט" הורכבו מנוע בנזין קדמי ומנוע חשמלי אחורי שנלקח מדגם "Jeep Renegade"  מתוצרת ג'יפ (באנגלית Jeep) שהוא מותג רכבי שטח של תאגיד פיאט-קרייזלר (FCA). קרייזלר נשלטת על ידי יצרן הרכב האיטלקי פיאט המחזיק ב-58% מהחברה.
* סוג הנעה: הנעה כפולה 4x4
* 4 דלתות צד + דלת אחורית
* לוח שעונים דיגיטלי 12.3 אינץ'
* לדגם בורר נהיגה של אלפא רומיאו עם מצבים: מצב כוח כפול לביצועים מקסימליים, מצב טבעי לשימוש יומיומי והגדרת יעילות מתקדמת ישתמשו רק בהנעה חשמלית
* פלטפורמה: "GM Fiat Small platform" 
* שם הדגם "טונלה" ניתן על שם מעבר טונלה, בדומה לדגם "אלפא רומיאו סטלביו" ("Alfa Romeo Stelvio" ) הקרוי על שם מעבר סטלביו בגובה 2,758 מטר ברכס הרי הדולומיטים

## גלריה

קובץ:Alfa Romeo Tonale at Parco Valentino 2019.jpg | "אלפא רומיאו טונלה קונספט"
קובץ:Alfa Romeo Tonale Concept Genf 2019 1Y7A5606.jpg | "אלפא רומיאו טונלה קונספט"
קובץ:Alfa Romeo Tonale Concept Genf 2019 1Y7A5374.jpg | "אלפא רומיאו טונלה קונספט"
קובץ:Alfa Romeo Tonale interior at Parco Valentino 2019.jpg | "אלפא רומיאו טונלה קונספט" - מבט לתא הנהג
קובץ:Alfa Romeo Tonale Concept Genf 2019 1Y7A5607.jpg | "אלפא רומיאו טונלה קונספט"
קובץ:Alfa Romeo Tonale at Parco Valentino 2019 II.jpg | "אלפא רומיאו טונלה קונספט"


## ראו גם
* אלפא רומיאו
* אלפא רומיאו בלה
* אלפא רומיאו כמאל
* אלפא רומיאו טונלה (גרסת הייצור)

## קישורים חיצוניים

* 
* 

## הערות שוליים

קטגוריה:מכוניות קונספט
אלפא רומיאו טונלה קונספט
אלפא רומיאו טונלה קונספט
טונלה קונספט
קטגוריה:כלי רכב איטלקיים
קטגוריה:דגמי מכוניות שהושקו ב-2019
קטגוריה:כלי רכב היברידיים
טמאש גאבור

**טמאש גאבור** (בהונגרית: **Gábor Tamás**; 24 באפריל 1932, בודפשט – 6 במאי 2007, בודפשט) היה סייף הונגרי-יהודי, אלוף אולימפי (טוקיו 1964), אלוף עולם (בודפשט 1959) ופעמיים אלוף הונגריה (1960 ו-1961) בדקר, מאמן ומנהל ספורט.

## ביוגרפיה
### קריירת ספורט
גאבור התאמן בקבוצת "ואשאש בודפשט" משנת 1948, משנת 1950 הוא התאמן בקבוצת "דוז'ה בודפשט" ומשנת 1957 בקבוצת "המטאור האדום בודפשט". הוא התמודד גם בדקר (épée) וגם ברומח (fleuret), אך השיג הישגים בינלאומיים משמעותיים בדקר. בשנים 1953–1967 הופיע במדי נבחרת הונגריה.

באליפות העולם שנערכה בפריז בשנת 1957 זכה גאבור במדליית כסף בתחרות דקר קבוצתי. שנה לאחר מכן, באליפות העולם שנערכה בפילדלפיה בשנת 1958 הוא זכה גאבור במדליית כסף בתחרות דקר קבוצתי והגן על תוארו. 

באליפות העולם שנערכה בבודשפט בשנת 1959 הוא זכה במדליית זהב הראשונה להונגריה בתחרות דקר קבוצתי. 

באולימפיאדת רומא (1960) הוא סיים במקום רביעי בתחרות דקר קבוצתי ובמקום 17 בתחרות דקר אישי.

באליפות העולם שנערכה בטורינו, איטליה בשנת 1961 הוא זכה במדליית ארד בתחרות דקר אישי. שנה לאחר מכן, באליפות העולם שנערכה בבואנוס איירס, ארגנטינה בשנת 1962 הוא זכה במדליית כסף בתחרות דקר אישי, ההישג האישי הטוב ביותר שלו.

באליפות העולם שנערכה בגדנסק, פולין בשנת 1963 הוא זכה במדליית ארד בתחרות דקר קבוצתי. 

### אלוף אולימפי
באולימפיאדת טוקיו (1964) הוא זכה במדליית זהב בתחרות דקר קבוצתי.

גאבור פרש מספורט תחרותי בשנת 1967. לאחר פרישתו היה עוזרו של המאמן הלאומי בלה ביי, ומשנת 1977 עד 1980 היה המאמן הלאומי של נבחרת הסיף ההונגרית.

הוא סיים את "המכללה למסחר ולתיירות" בשנת 1971. משנת 1960 עד 1976 היה העובד של "מלון רויאל", ובשנים 1982 עד 1991 היה סגן מנהל "מלון האצטדיון".

משנת 1972 היה חבר "הנהלת איגוד הסיף ההונגרי" (נבחר מחדש ב־1989 וב-1992). הוא גם שימש כשופט בתחרויות אליפויות העולם ואולימפיות, בסיף ובקרב חמש. בשנת 1995 התמנה לחבר בוועדה הבכירה של "התאחדות הספורט ההונגרית". הוא היה חבר בחבר הנאמנים של "הקרן הציבורית פרנץ מזה" ומזכ"ל "מועדון האלופים האולימפיים".

## פרסים והוקרה
* מדליית זיכרון מיקשה אסטרהאזי (1994)

## קישורים חיצוניים

* 
* 
* 
* טמאש גאבור, באתר הוועד האולימפי ההונגרי
* טמאש גאבור, אישטוואן קאוס וינה קמוטי בטקס הזיכרון במלאת 40 שנה לאולימפיאדת טוקיו

קטגוריה:סייפים יהודים הונגרים
קטגוריה:אלופים אולימפיים מהונגריה
קטגוריה:אלופים אולימפיים יהודים
קטגוריה:אלופים אולימפיים: סייפים
קטגוריה:אלופי עולם יהודים
קטגוריה:סייפים באולימפיאדת טוקיו (1964)
קטגוריה:יהדות בודפשט
קטגוריה:בודפשט: אישים
קטגוריה:ניצולי השואה: הונגריה
קטגוריה:הונגריה: אישים בספורט
קטגוריה:חברי היכל התהילה של הספורטאים היהודים: הונגרים
קטגוריה:משתתפים יהודים באולימפיאדת טוקיו (1964)
קטגוריה:הונגרים שנולדו ב-1932
קטגוריה:הונגרים שנפטרו ב-2007
יחסי ג'יבוטי–סורינאם

ממוזער|שגריר ג'יבוטי באו"ם ושגרירת סורינאם באו"ם בעת החתימה על ההסכם שייסד את היחסים הדיפלומטיים בין המדינות, פברואר 2020
**יחסי ג'יבוטי–סורינאם** הם היחסים הדיפלומטיים הרשמיים בין רפובליקת ג'יבוטי ובין רפובליקת סורינאם.

## סקירה כללית
היחסים הרשמיים בין המדינות יוסדו ב-21 בפברואר 2020 כשנחתם בניו יורק מסמך רשמי בידי מוחמד סיאד דואלה, שגריר ג'יבוטי לאומות המאוחדות, ובידי קיטי סוויב, שגרירת סורינאם לאומות המאוחדות. המשרד לענייני חוץ, לעסקים בינלאומיים ולשיתוף פעולה בינלאומי של סורניאם פרסם הצהרה בה נאמר שמאחורי ההסכם עמד רצון של סורינאם להגביר את הקשרים שלה עם מדינות אפריקה, ושני השגרירים אמרו שהמהלך הוא צעד ראשון בדרך להגברת שיתוף הפעולה בין העמים של ג'יבוטי וסורינאם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ביבירבו

**נפת בּׅיבּׅירֵבוֹ** (ברוסית: **район Бибирево**) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 6.45 קמ"ר ואוכלוסייתה מונה 160,447 תושבים (2020).

ביבירבו היא אחת הנפות הנקיות ביותר במוסקבה. בנפה יש שלושה פארקים וכיכר אחת גדולה ואזורי בילוי.

בביבירבו ישנם 5 קופות חולים, בית חולים ליולדות, מרפאת נשים, תחנת אמבולנס, 5 ספריות, סניף קרנות פנסיה, 5 מרכזי חינוך, כולל חינוך לגיל הרך, בתי ספר תיכוניים שאינם ממלכתיים, המכללה של האקדמיה למימון ומשפט במוסקבה.

## אתרים ראויים לציון
* פארק האור 
* פארק הכפר האתנוגרפי ביבירבו  
* מקדש סרג'יוס הקדוש מרדונז' 
* תחנות מטרו "אלטופייבו"  ו"ביבירבו" 

## קישורים חיצוניים

* 

קטגוריה:מוסקבה: נפות
סדציה

**סדציה** (באנגלית: **Sedation**) הוא תהליך רפואי של הרגעה, או טשטוש, או הרדמה קלה או שיכוך כאבים, בדרך כלל כדי להקל על  או הליך אבחנתי (דיאגנוזה).

## שימושים רפואיים
סדציה משמשת בדרך כלל בהליכים כירורגיים קלים כגון אנדוסקופיה, חסימת צינור הזרע, כריתת כלי דם או רפואת שיניים ולניתוחים משחזרים, ניתוחים קוסמטיים מסוימים, הסרת שן בינה או לחולים הסובלים מחרדה גבוהה.

שיטות הרגעה ברפואת שיניים כוללות  (באמצעות חמצן דו-חנקני), הרגעה דרך הפה והרגעה תוך ורידית (IV).

## דרגות סדציה
יש דרגות לסדציה, הבחירה בדרגה המתאימה מותנית במצב הרפואי של המועמד לסדציה, בשילוב עם ההיסטוריה הרפואית האישית ומצבי סיכון (למשל BMI מעל 35).

מידת הסדציה הרלוונטית למטופל נועדה למנוע חסר-סדציה (שאז המטופל מסתכן כי הוא חווה כאב או מצוקה) ויתר סדציה (המטופל מסתכן בתופעות לוואי כגון: דיכוי נשימה שעלול להוביל למוות).

האגודה האמריקאית להרדמה (ASA) קבעה סולם בן 6 דרגות לקביעת רמת הסיכון בסדציה:
*1-ASA מטופל בריא
*2-ASA מטופל הסובל ממחלה מערכתית קלה שאינה מגבילה את פעילותו בחיי היומיום, כולל מעשנים, נשים בהיריון וצורכי אלכוהול
*3-ASA מטופל הסובל ממחלה מערכתית חמורה המגבילה את פעילותו היומיומית אך אינה משביתה אותה לחלוטין או מטופל בעל BMI מעל 40
*4-ASA מטופל הסובל ממחלה מערכתית חמורה המהווה סיכון מתמיד לחייו
*5-ASA חולה אנוש, שלא צפוי לשרוד ללא הניתוח
*6-ASA מטופל ללא פעילות מוחית, שאבריו מוסרים למטרות השתלת איברים

סולם הסדציות קובע:
*סדציה מתונה – המטופל מסוגל להגיב תגובה נורמלית לגירוי מילולי / מגע
*סדציה בינונית – קיים שינוי הפיך ומבוקר של התודעה, המטופל מגיב באופן תכליתי לגירוי מילולי / מגע
*סדציה עמוקה – הרפלקסים החיוניים ירודים אך קיימים, המטופל אינו פוקח עיניים לקריאת שמו או למגע יד על עור גופו אך מגיב לכאב או גירוי חוזר

## סדציה פליאטיבית
סדציה פליאטיבית הוא טיפול פליאטיבי שבו נעשה שימוש מבוקר בתרופות לשם הורדת רמת ההכרה, במטרה להקל את סבלו של המטופל. משתמשים בהליך זה למשל בחולים סופניים, אשר תוחלת חייהם המוערכת היא פחות משבועיים, או בחולים שכל המאמצים הידועים והמוכרים להקלה על סבלם לא הועילו. בישראל נעשה טיפול זה בחולה סופני בהתאם ל לחוק החולה הנוטה למות.

## תרופות המשמשות בסדציה
דוגמאות לתרופות בהן ניתן להשתמש לסדציה:
* איזופלוראן
* דיאתיל אתר
* מידאזולאם
* לוראזפאם
* פנטוברביטל
* פרופופול
* קטמין

## ראו גם
*תרופת הרגעה

## קישורים חיצוניים
*

*Guidelines for Monitoring and Management of Pediatric Patients Before, During, and After Sedation for Diagnostic and Therapeutic Procedures: Update 2016
*Practice Guidelines for Moderate Procedural Sedation and Analgesia 2018: A Report by the American Society of Anesthesiologists Task Force on Moderate Procedural Sedation and Analgesia, the American Association of Oral and Maxillofacial Surgeons, American College of Radiology, American Dental Association, American Society of Dentist Anesthesiologists, and Society of Interventional Radiology


## הערות שוליים

קטגוריה:כאב
קטגוריה:הרדמה
יהודית ושפחתה עם ראש הולופרנס (מנטניה)

**יהודית ושפחתה עם ראש הולופרנס** (באיטלקית: **Giuditta e l'ancella con la testa di Oloferne**) הוא ציור טמפרה מעשה ידי הצייר אנדראה מנטניה, שצויר בין השנים 1495–1500 ומתאר את יהודית ושפחתה עם ראשו הכרות של הולופרנס. היצירה מוצגת בגלריה הלאומית לאמנות בוושינגטון.
## היסטוריה ורקע
יהודית היא גיבורת ספר יהודית, מן הספרים החיצוניים למקרא שבו מתואר כיצד היא עורפת את ראשו של הולופרנס, שר הצבא האשורי, לאחר שהסתננה למחנהו כדי להציל את עמה. הציור מתאר את הרגעים שלאחר העריפה, שבהם יהודית ושפחתה נמצאות ליד אוהלו של הולופרנס.

הציור תוארך בעזרת השוואה לציורי גריזיי דומים, שנושאם הברית הישנה, שצוירו על ידי מנטניה בין השנים 1495–1500. ייתכן והציור היה כלול באוסף בית גונזגה שנרכש על ידי צ'ארלס הראשון, מלך אנגליה בשנת 1628. הוא עבר בירושת משפחת אצולה אנגלית עד שנמכר בלונדון בשנת 1917. הוא נרכש והועבר לניו יורק בשנת 1923 ונתרם לגלריה הלאומית לאמנות בוושינגטון בשנת 1942.

## תיאור היצירה
הלוח הוא בעל צבעים מבריקים וססגוניים, ודומה למיניאטורה. יהודית עומדת מתחת לאוהלו הוורוד של הולופרנס (שרגלו נראית מימין) מיד לאחר שערפה את ראשו, כשהחרב עדיין בידה. היא לבושה שמלה לבנה צמודה ומעליה אריג כחלחל. האדמה, המצוירת בפרספקטיבה אלכסונית, מורכבת מאבנים ולוחות קרקע שחלקם אינם במקומם וצבועה בטמפרה בצבעי זהב וכסף.

קפלי לבושה של יהודית משתפלים מגופה כאילו הייתה פסל קלאסי. עמידתה היא עמידת קונטרה פוסטו מתפתלת הרווחת בדמויות הרנסאנס, ונגזרת מפסלים עתיקים. היא נראית שלווה ומנותקת מהזירה המבעיתה, כשראשו של הקורבן שעדיין אחוז בידה מוכנס לשק המוחזק בידי שפחתה.

## קישורים חיצוניים

## הערות שוליים

קטגוריה:יהודית באמנות
קטגוריה:אוספי הגלריה הלאומית לאמנות (וושינגטון די. סי.)
קטגוריה:ציורי שמן
קטגוריה:ציור של תקופת הרנסאנס
קטגוריה:ציורים מהמאה ה-15
קטגוריה:ציורי טמפרה
סכין פלטה

ממוזער|סכיני פלטה
**סכין פַּלֶטָה** הוא כלי קהה עם להב פלדה גמיש, בו משתמש הצייר על מנת לערבב או להניח צבע. הוא קרוי על שם הפלטה, הלוח עליו מערבב הצייר את הצבע טרם הנחתו על קנבס.

לסכיני הפלטה צורות שונות מגוונות, כאשר החומר ממנו עשויה הידית וצורת הלהב משתנים בין דגם לדגם. סכיני פלטה עם ראש מעוגל נוחים יותר למטרת ערבוב צבעים על הפלטה, וסכיני פלטה עם ראש מחודד וארכובה המחברת בין הידית ללהב נוחים יותר למטרת הנחת הצבע ישירות על קנבס.

הערבוב נעשה בתנועה מעגלית על גבי פלטה. הוא יכול להיעשות בין הצבע למדיום כמו שמן פשתן או טרפנטין, או בין צבע אחד לאחר על מנת ליצור גוון אחיד חדש. בסכין פלטה משתמשים בעיקר לערבוב צבעי שמן או אקריליק.

## ציור בסכין פלטה כטכניקה
רק במאה ה-19 הפך הסכין לכלי פופולרי עבור פעולת הציור עצמה, בדומה למכחול, ולא בלעדית עבור ערבוב הצבעים. הצייר הצרפתי גוסטב קורבה היה מהאמנים הראשונים שעשו בכלי שימוש חדשני זה. קורבה השתמש בסכין על מנת להניח משטחי צבע בציורי הנוף שלו, ואמנים רבים אימצו את הטכניקה בעקבותיו.  חידוש נוסף היה ערבוב הצבע עם הסכין ישירות על גבי הציור.

מכיוון שעם סכין הפלטה ניתן להניח כמויות גדושות יותר של צבע על גבי הפאנל או הקנבס מאשר שאפשר עם המכחול, קל יותר להשיג אימפסטו ומרקם תלת־ממדי לציור בעזרתו. הצייר ההולנדי רמברנדט ידוע בשימושו המוקדם בסכין הפלטה על מנת להשיג אימפסטו, טרם הדבר היה מקובל.

אמנים הידועים בשימושם בסכין כאמצעי להנחת צבע, בעיקר בהשפעת קורבה, הם קאמי פיסארו, פול סזאן, מארק שאגאל ואנרי מאטיס.

במאה ה-20 אמנים החלו לצייר ציורים שלמים באמצעות סכין הפלטה, תוך זניחה מוחלטת של המכחול. כיום אמנים לרוב משלבים בין שתי הטכניקות.

## קישורים חיצוניים

## הערות שוליים

פלטה
קטגוריה:ציור
קטגוריה:אמנות: ציוד ואביזרים
רומולה (סרט)

**רומולה** (באנגלית: **Romola**) הוא סרט דרמה אילם אמריקאי משנת 1924 בבימויו של הנרי קינג. הסרט צולם באתרים באיטליה. מככבים בסרט ליליאן גיש, דורותי גיש, ויליאם פאוול ורונלד קולמן. הוא מבוסס על הרומן באותו שם מאת ג'ורג' אליוט. עותק של הסרט שמור בארכיון הקולנוע והטלוויזיה UCLA.

זה היה הסרט השני אותו ביים הנרי קינג בכיכובם של ליליאן גיש ורונלד קולמן עבור חברת ההפקה העצמאית Inspiration Films. בסרטים שהופקו בחברה זו כיכבו לרוב ליליאן גיש וריצ'רד ברת'למס.

## תקציר עלילה
בפירנצה של תקופת הרנסאנס, סוחר פלורנטיני פוגש אדם זר שניצל מספינה טרופה, ומציג את עצמו בשם טיטו מלמה, מלומד צעיר איטלקי-יווני. טיטו מתוודע לפלורנטינים נוספים, בהם נלו הספר ונערה צעירה בשם טסה. כמו כן הוא מתוודע למלומד עיוור בשם ברדו דה ברדי, ולבתו רומולה. טיטו משתקע בפירנצה, עוזר לברדו במחקריו, ומתאהב ברומולה.

## צוות השחקנים
* ליליאן גיש – רומולה
* דורותי גיש – טסה
* ויליאם פאוול – טיטו מלמה
* רונלד קולמן – קרלו בוצ'ליני
* צ'ארלס ויליס ליין – בלדסאר קלבו
* הרברט גרימווד – ג'ירולמו סבונרולה
* בונאוונטורה איבאנז – ברדו ברדי
* פרנק פוליה – אדולפו ספיני
* אמליה סאמרוויל – בריג'ידה
* טינה צ'קאצ'י רנלדי – מונה גיטה
* אדוליו מוצ'י – נלו
* אנג'לה סקטיניה – בראטי
* אוגו אוצ'ליני – הבישוף של נומורס
* אלפרדו מרטינלי – קפטן הספינה
* אטילו דאודטי – טומסו

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים אמריקאיים משנת 1924
קטגוריה:סרטי הנרי קינג
א-רביע בן אבי אל-חקיק

**א-רביע בן אבי אל-חֻקַיְק** (בערבית: **ٱلرَّبِيع ٱبْن أَبِي ٱلْحُقَيْق**) היה משורר יהודי משבט בני נצ'יר באל-מדינה שבחצי האי ערב, ששגשג זמן קצר לפני ההג'רה (622 לספירה).

משפחתו הייתה הבעלים של מבצר קאמוס (القموص), הממוקם ליד נווה המדבר הפורה ח'ייבר בחצי האי-ערב. כמו רוב יהודי אל-מדינה, הוא לקח חלק בסכסוך בין שני השבטים הערביים המרכזים בעיר, בני אוס ובני ח'זרג', והנהיג ופיקד על השבט בקרב השוחה (קרב ח'ייבר) שהתרחש בשטח שבט בני קוריט'ה בשנת 617, בו בני השבט כרתו ברית עם בני ח'זרג'.

א-רביע היה משורר בולט. הוא השתתף בתחרות עם המשורר הערבי הנודע א-נג'יבע, כאשר האחד מספק המיסטיך (חצי שורה), והשני צריך לספק לה המשך תוך שמירה על המשקל ומציאת חרוז מתאים. אחד מהשירים שכתב הוקרא רבות על ידי עבון, בנו של הכ'ליף עות'מאן בן עפאן. מכיוון שהשיר המדובר מתאר את הפגמים בעם הערבי, ניתן להניח שהוא נכתב לאחר היכנעות שבט בני קוריט'ה והנצ'יר היהודים לשבטים הערבים.

שלושת בניו של א-רביע (א-רביע בן א-רביע, כנאנה בן א-רביע , וסאלאם בן א-רביע) היו מהאויבים המושבעים הרציניים ביותר של הנביא מוחמד. כנאנה הנהיג את שבט בני נצ'יר במאה ה-7 לספירה, והוא נהרג באכזריות באחד מהקרבות הראשונים בין השבט היהודי והמוסלמים הראשונים. מוחמד לקח את אשתו של כנאנה, צפייה, כשלל לאחר ציווי על מותו בעינויים של כנאנה ושל אחיו סאלאם.

תיעוד של א-רביע נמצא בספרו של המשורר היהודי-ספרדי הדגול משה אבן עזרא, "כתאב אל-מחצ'ארה ואל-מד'אכרה", בפרק אודות משוררים יהודים-ערבים.

## הערות שוליים

קטגוריה:משוררים ערבים
קטגוריה:משוררים יהודים
קטגוריה:יהודי חצי האי ערב במאה ה-7
יהודית והולופרנס (מיכלאנג'לו)

**יהודית והולופרנס** (באיטלקית: **Giuditta e Oloferne**) הוא פרסקו מעשה ידי הצייר מיכלאנג'לו, שצויר בשנת 1508 לערך ומתאר את יהודית ושפחתה עם ראשו הכרות של הולופרנס. היצירה מוצגת בתקרת הקפלה הסיסטינית בקריית הוותיקן ברומא.
## היסטוריה ורקע
[ממוזער|[תקרת הקפלה הסיסטינית. משמאל יהודית והולופרנס, מימין דוד וגוליית (ביניהם זכריה הנביא). יהודית ודוד נחשבו במסורת של פירנצה כקוטלי עריצים וכמגיני העיר.]]
ממוזער|תקריב
ממוזער|תקריב
יהודית היא גיבורת ספר יהודית, מן הספרים החיצוניים למקרא שבו מתואר כיצד היא עורפת את ראשו של הולופרנס, שר הצבא האשורי, לאחר שהסתננה למחנהו כדי להציל את עמה. הציור מתאר את הרגעים שלאחר העריפה, שבהם יהודית ושפחתה נמצאות ליד אוהלו של הולופרנס.

הקפלה הסיסטינית נבנתה בין השנים 1477–1480 על ידי האפיפיור סיקסטוס הרביעי. כחלק מקישוט הקפלה עוטרה כיפת המבנה בפרסקו. כעשור לאחר חנוכת הקפלה הופיעו על תקרת הקפלה סדקים שנוצרו כתוצאה משקיעת הקרקע באזור קריית הוותיקן. בשנת 1508 החליט האפיפיור יוליוס השני, אחינו של סיקסטוס הרביעי, לתקן את הנזק בתקרה על ידי הזמנת פרסקו חדש. המשימה הוטלה על האמן הפלורנטיני מיכלאנג'לו. ציורי הפרסקו, הכוללים את יהודית והולופרנס באחת מארבע הפנדנטיבות (חלקים משולשים הנמצאים בפינות הקפלה), הושלמו בשנת 1512.

## תיאור היצירה
הסיפור מתואר בשלושה חלקים: בחלק המרכזי רואים את יהודית ושפחתה באור מלא על רקע קיר לבן. יהודית סיימה זה עתה לערוף את ראשו של הולופרנס, המונח על מגש מתכת מעל ראשה של השפחה, והיא מכסה אותו בסדין. בחלק הימני רואים את האוהל החשוך של הולופרנס ששוכב ערום על מיטתו, זרועו השמאלית נראית מתה בעוד הימנית מתרוממת באיום. רגלו השמאלית לוחצת בעוצמה על הסדין וגורמת לו להתקמט. יהודית אינה מראה את פניה, אך מסתכלת על החזון הנורא של הגוף המעוות. לבסוף, משמאל בחושך מתואר אחד השומרים כשהוא ישן. הוא בעל גלימה ירוקה ומגן אדום.

שתי הנשים הועתקו על הפרסקו בעזרת טכניקת "ספולוורו"  אחרי שתוארו בקפידה ברישום, ואילו דמותו של הולופרנס צוירה ב"יום אחד" בטכניקה של חריטת קווי המתאר בטיח הטרי. השומר נצבע אחרון וללא כל הכנה.

ראוי לציון את הניגודיות בין החלק המרכזי המואר באור מלא לחלקים הצדדיים, היוצרת תחושה של עומק מרחבי יוצא דופן. שתי הנשים מודגשות גם על ידי ניגודים כרומטיים בהירים: בבגדיהן ניתן למנות שני גוונים של כחול וצהוב, ירוק בהיר, ורוד, אדום בוהק וסגול עמום.

הפנדנטיבה מצוירת ממול לזו של דוד וגוליית. במסורת של פירנצה גם יהודית וגם דוד נתפסו כקוטלי עריצים, ושניהם נחשבו כמגיני העיר כנגד תוקפנות חיצונית.

## קישורים חיצוניים

## הערות שוליים

קטגוריה:יהודית באמנות
קטגוריה:מיכלאנג'לו בואונרוטי: ציורים
קטגוריה:הקפלה הסיסטינית: פרסקאות
קטגוריה:ציור של תקופת הרנסאנס
קטגוריה:ציורים מהמאה ה-16
לאטו

**אליסה מישל סטיבנס** (באנגלית: **Alyssa Michelle Stephens**; נולדה ב-22 בדצמבר 1998), ידועה בשם הבמה **לאטו** (**Latto**), לשעבר **מולאטו** (**Mulatto**), היא ראפרית אמריקאית.

## ביוגרפיה
אליסה מישל סטיבנס נולדה בקולומבוס שבאוהיו ב-22 בדצמבר 1998, למיסטי פיטס ושיין סטפנס. היא עברה לג'ורג'יה בגיל שנתיים וגדלה במחוז קלייטון, בצד הדרומי של אטלנטה, שם למדה בתיכון "Lovejoy". היא נשרה מהלימודים על מנת להתמקד בקריירת המוזיקה שלה. לפני שהייתה מוזיקאית, השתתפה במרוצי דראג.

## קריירה
בשנת 2016 התמודדה סטיבנס בתוכנית הריאליטי של Lifetime, "The Rap Game", שהופקה על ידי ג'רמיין דופרי וקווין לטיפה. הסדרה עקבה אחרי ראפרים צעירים ושואפים בתחרות זה נגד זה לאורך פרק זמן של כשמונה שבועות. מולאטו, שהופיעה תחת שם הבמה "מיס מולאטו" באותה התקופה, זכתה בתחרות, ובעקבות כך הוצע לה חוזה הקלטות מדופרי בחברת התקליטים "סו סו דאף רקורדס", אך בסופו של דבר דחתה את העסקה, ובחרה לפעול כאמנית עצמאית.

בפברואר 2016 הוציאה את הסינגל הראשון שלה, "No More Talking". באותה השנה, זכתה בפרס ההיפ הופ/R&B לנוער בטקס פרסי המוזיקה של ג'ורג'יה. באוקטובר של אותה השנה, הוציאה את המיקסטייפ הראשון שלה, *Miss Mulatto*.

באפריל 2017 הוציאה את המיקסטייפ השני שלה, *Latto Let 'Em Know*. באלבום נכלל הסינגל "Response Diss", המהווה כדיס המכוון כלפי יאנג ליריק, מתחרה של סטיבנס בתוכנית הריאליטי "The Rap Game". בסוף אותה השנה הוציאה את המיני-אלבום הראשון שלה, *Time and Pressure*.

בשנת 2018 שינתה סטיבנס את שם הבמה שלה מ"מיס מולאטו" ל"מולאטו", ובעקבות כך הוציאה את המיקסטייפ השלישי שלה תחת שם הבמה החדש.

בינואר 2019 הוציאה את הסינגל "Bitch from the Souf", שזכה להצלחה ושבחים רבים, ואף קיבל את תואר הזהב מאיגוד תעשיית ההקלטות האמריקאי, תוך שהפך ללהיט הפריצה של סטיבנס. במאי, הוזמנה להופיע ב-"Rolling Loud", פסטיבל ראפ שנתי במיאמי. ביוני, הוציאה את המיני-אלבום השני שלה, *Big Latto*.

במרץ 2020 הוכרז רשמית כי מולאטו חתמה בחברת התקליטים תקליטי RCA. ב-23 באפריל 2020 הוציאה את הסינגל השיווקי, "No Hook", ובמאי הוציאה סינגל שיווקי נוסף, "He Say She Say", שנועדו לקדם את אלבום הבכורה שלה. ב-12 באוגוסט הודיעה מולאטו על יציאתו של אלבום הבכורה שלה, *[[Queen of Da Souf]]* בחברת RCA. האלבום יצא לאור ב-21 באוגוסט.

במאי 2021 הכריזה כי שינתה את שם הבמה שלה ללאטו (Latto), יחד עם סינגל שעתיד לצאת תחת שם זה.

ב-4 בספטמבר 2025 השיקו אייס ספייס ולאטו סינגל משותף בשם "Gyatt", שהגיע לשירותי הסטרימינג והפתיע את המעריצים לאחר שנים של יריבות מתוקשרת.

## דיסקוגרפיה
### אלבומי אולפן
* 2020: *[[Queen of Da Souf]]*
* 2022: *[[777 (אלבום)|777]]*
* 2024: Suger Honey Iced Tea

### מיקסטייפים
* 2016: *Miss Mulatto*
* 2017: *Latto Let 'Em Know*
* 2018: *Mulatto*

### מיני-אלבומים
* 2017: *Time and Pressure*
* 2019: *Big Latto*
* 2019: *Hit the Latto*

## הופעות
### סיבובי הופעות
* Big Latto Tour :2019
* 2022: 777 Tour
* 2024: Sugar Honey Iced Tea Tour

### אורחת
2022-2023: ליזו – The Special Tour

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:ראפריות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:פזמונאיות אמריקאיות
קטגוריה:זוכי פרסי ה-BET: מוזיקה: תגלית השנה
קטגוריה:זוכי פרסי ה-BET: מוזיקה: זמרת ההיפ-הופ הטובה ביותר
קטגוריה:אמריקאיות שנולדו ב-1998
קטגוריה:אמריקאים שנולדו ב-1998